Diari Oficial de la Generalitat Valenciana


Sumari del DOGV 7190, del 13-01-2014 (2013/12239)

Notificació de la sentència dictada en el procediment ordinari número 442/2012.
-------------------------------------------------------------------------------

### Dades del document

Número de DOGV
:   7190

Data del DOGV
:   13-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2013/12641


Organisme emissor
:   Jutjat de Primera Instància i Instrucció Número 7 de Paterna

Tipus de document
:   Edicte

Notificació de la sentència dictada en el procediment ordinari número 442/2012. [2013/12210]  
En este procediment, seguit a instàncies de Francisco Martínez Muñoz, Francisca Martínez Muñoz, Pedro Martínez Muñoz, Josefa Martínez Muñoz i Salvadora Muñoz Tomás contra Promociones Covalturia, SL, s'ha dictat la sentència que té l'encapçalament i la dispositiva literal següents:  
«Sentència número 78/2013  
Paterna, 26 de juny de 2013  
Cristina Badenes González, magistrada jutgessa del Jutjat de Primera Instància i Instrucció número 7 de Paterna i partit judicial, he vist estes actuacions de juí ordinari número 442/2012, seguides a instàncies de Francisco Martínez Muñoz, Francisca Martínez Muñoz, Pedro Martínez Muñoz i Salvadora Muñoz Tomás, representats per la procuradora dels tribunals Paola Olmos Martínez, contra Promociones Covalturia, SL, declarada en rebel·lia, en l'exercici de l'acció de resolució contractual i de reclamació d'una quantitat.  
Dispositiva  
Estime la demanda interposada per Francisco Martínez Muñoz, Francisca Martínez Muñoz, Pedro Martínez Muñoz i Salvadora Muñoz Tomás, representats per la procuradora dels tribunals Paola Olmos Martínez, contra Promociones Covalturia, SL, declarada en rebel·lia; en l'exercici de l'acció de resolució contractual i de reclamació d'una quantitat.  
Dispose tindre per exercitada per l'actora la condició resolutòria acordada per les parts en l'escriptura pública de permuta de solar per obra de data 16 de febrer de 2007 atorgada davant del notari de València, Diego Simó Sevilla, amb número de protocol 641/2007.  
Declare resolt l'esmentat contracte de permuta, i queden els actors com a propietaris cada un d'ells en la seua respectiva proporció de la finca registral 14594 del Registre de la Propietat de Paterna 1, la qual es troba inscrita al tom 2012, llibre 620 de Paterna, foli 166, lliure de tota càrrega des de la inscripció de la condició resolutòria.  
Ordene la reinscripció de la finca a favor dels actors, amb cancel·lació de tots els assentaments posteriors a la inscripció de la condició resolutòria de data 22 de març de 2007.  
Condemne la demandada a abonar als actors la quantitat de 53.697,96 euros, més les quotes en concepte d'arrendament que, a raó de 299,98 euros mensuals, es produïsquen des de la presentació de la demanda fins a la data de la fermesa d'esta resolució, més l'interés legal dels diners d'aquella quantitat des de la data de la interposició de la demanda i les costes processals.  
Notifiqueu esta sentència a les parts i feu-los saber que no és ferma i que contra esta es pot interposar un recurs d'apel·lació dins dels 20 dies següents, a partir de la seua notificació, davant d'este òrgan jurisdiccional, i del qual coneixerà l'Audiència Provincial de València.  
  
Esta és la meua sentència, de la qual es portarà una testimoniança a les actuacions corresponents i ha de quedar l'original en el llibre de sentències, que pronuncie, mane i firme.»  
I atés que el demandat, Promociones Covalturia, SL, es troba en parador desconegut, expedisc este edicte a fi que li valga de notificació de forma deguda.  
  
Paterna, 27 de juny de 2013.- La secretària judicial: María del Carmen Ramos Fernández.